open-index/open-wikipedia-markdown huggingface dataset:
Royal Republic

**Royal Republic** on ruotsalainen garage rock -yhtye, joka perustettiin Malmössä vuonna 2007. Yhtyeen jäsenet ovat kitaristi/laulaja Adam Grahn, kitaristi Hannes Irengård, basisti Jonas Almén ja rumpali Per Andreasson.

Ensimmäinen albumi *We Are The Royal* nauhoitettiin Beach House Studiossa Malmössä tuottaja Anders Hallbäck avulla. Albumi valmistui vuonna 2009, ja sen miksasi Stefan Glaumann (Rammstein, Europe, Def Leppard). Albumi julkaistiin Ruotsissa helmikuussa 2010 ja sai hyvän vastaanoton kriitikoilta, faneilta ja rockradiolta. Yhtyeen toinen albumi *Save Nation* julkaistiin elokuussa 2012.

Royal Republicin kolme ensimmäistä singleä sijoittuivat Bandit Rockin Most Wanted -lisalla ensimmäiseksi, ja kappale ”Tommy-Gun” oli myös MTV Rockchartin ensimmäisellä sijalla.

## Jäsenet
* Adam Grahn – laulu, kitara
* Hannes Irengård – kitara, taustalaulu
* Jonas Almén – basso, taustalaulu
* Per Andreasson – rummut, taustalaulu

## Diskografia
### Albumit
* *[[We Are the Royal]]* (2010)
* *[[Save the Nation]]* (2012)
* *[[Royal Republic and the Nosebreakers]]* (2014)
* *[[Weekend Man]]* (2016)
* *[[Club Majesty]]* (2019)
* LoveCop 7 (2024)

### Singlet
* "All Because of You" (2009)
* "Tommy-Gun" (2010)
* "Underwear" (2010)
* "Full Steam Spacemachine" (2010)
* "Addictive" (2012)
* "Everybody Wants to Be an Astronaut" (2012)
* "When I See You Dance with Another" (2015)
* "Baby" (2016)
* "Uh Huh" (2016)
* "Fireman & Dancer" (2019)
* "Boomerang" (2019)
* "Anna-Leigh" (2019)
* "Superlove" (2020)
* "RATA-TATA" (2021)
* "Back From The Dead" (2021)
* "Diggin' It" (2022)
* "Are You Gonna Go My Way (Live at l'0lympia) (2023)
* "RATA-TATA" (Live at l'0lympia) (2023)
* "Hits & Peces" (EP, 2023)
* "Live at l'0lympia" (EP, 2023)
* "My House" (2023)
* Wow! Wow! Wow! (2024)

## Lähteet

## Aiheesta muualla
Nigitsumaru

**Nigitsumaru** oli keisarillisen Japanin armeijan Akitsumaru-luokan maihinnousutukialus toisessa maailmansodassa.

## Valmistus
Nippon Kauiun KK tilasi risteilyaluksen Harima Shipbuildingilta Aioista. Sen köli laskettiin 10. maaliskuuta 1942 ja keisarillisen Japanin armeija lunasti aluksen muutettavaksi maihinnousutukialukseksi. Aluksen muutostyöt tilattiin Harimalta ja se laskettiin vesille 28. marraskuuta 1942 nimellä *Nigitsumaru*. Alus valmistui 30. maaliskuuta 1943. Telakalla aluksen savuhormien paikkaa siirrettiin, rakennettiin lentokansi ja asennettiin kaksi lentokoneiden käsittelyyn tarvittavaa nosturia. Alus aseistettiin kahdella kolmituumaisella ilmatorjuntatykillä ja kymmenellä kolmituumaisella kenttätykeistä muutetulla laivatykillä.

Aluksen takaosassa oli hissi, vaikkei sille rakennettu perinteistä lentokonekantta. Se kykeni kuljettamaan myös kaksikymmentä 12 metrin maihinnousualusta.

## Palvelus
*Nigitsumaru* saapui 12. huhtikuuta 1943 Ujinaan oletettavasti kuormaamaan ammuksia ja se lähti 1. huhtikuuta saapuen 27. huhtikuuta Palaulle, josta se lähti edelleen 1. toukokuuta Rabauliin. Alus kuljetti tämän jälkeen useaan otteeseen oletettavasti ampumatarvikkeita Palaulle.
 
Alus upposi 12. tammikuuta 1944 Yhdysvaltain laivaston sukellusvene *[[USS Hake]]n* torpedoimana Okinawan lähistöllä. 574 sotilasta hukkui aluksen mukana.

## Lähteet
*
*

### Viitteet

## Aiheesta muualla
*Hylky
Ballykellyn pommi-isku

**Ballykellyn pommi-isku** oli terroriteko Ballykellyn kylässä Pohjois-Irlannissa 6. joulukuuta 1982. Iskun teki Irish National Liberation Army (INLA, Irlannin Kansallinen Vapautusarmeija). Isku tehtiin Droppin' Well -nimisessä pubissa järjestetyn diskoillan aikana. Se oli suunnattu läheisen Shackletonin tukikohdan sotilaita vastaan. Siinä kuoli 11 sotilasta ja kuusi siviiliä.

Vuonna 1986 iskusta tuomittiin neljä INLA:n jäsentä elinkautiseen vankeuteen, viides sai kymmenen vuoden tuomion.

Iskusta epäiltiin aluksi Irlannin tasavaltalaisarmeijaa, joka kiisti osallisuutensa. 8. joulukuuta brittiarmeija syytti INLA:ta, koska IRA olisi pyrkinyt välttämään siviiliuhreja kylässä, jossa asui sekä lojalisteja että tasavaltalaisia. Hieman myöhemmin INLA myönsi teon.

Iskua kritisoitiin konfliktin molemmin puolin siviiliuhreista, ja INLA:n myönnettyä teon Irlannin tasavalta kielsi järjestön.

## Lähteet
EHC Lustenau

**EHC Lustenau** on itävaltalainen jääkiekkojoukkue Lustenaun kaupungista. Joukkue on perustettu vuonna 1970 ja se pelaa Itävallan kolmanneksi korkeimmalla sarjatasolla ÖEL-liigassa.

## Joukkue kaudella 2025–2026

### Joukkueenjohto
* **Päävalmentaja:** Daniel Fekete  
* **Apuvalmentaja:** Christoph Eiler 
* **Maalivahtivalmentaja:** Petri Tuononen 
* **Puheenjohtaja:** Herbert Oberscheider 

## Aiheesta muualla
* Joukkueen viralliset kotisivut
* EHC Lustenau EliteProspectsissa
Kingsmillin joukkomurha

**Kingsmillin joukkomurha** oli terroriteko Kingsmillin kylän lähellä Pohjois-Irlannissa 5. tammikuuta 1976. Asemiehet pysäyttivät protestantteja kuljettaneen minibussin ja ampuivat kymmenen sen matkustajaa. Iskua pidetään kostona edellisiltana tehdystä viiden katolisen surmasta. 

Kaksi päivää verilöylyn jälkeen Britannian hallitus ilmoitti, että Special Air Service (SAS) on siirtymässä Etelä-Armagh’han.

## Lähteet
Trofologia

**Trofologia** on ravintoaineiden yhdistämisen oppi, joka väittää mahdollistavansa optimaalisen ruoansulatuksen, ravinteiden imeytymisen sekä optimaalisen jätteiden erityksen. Sen mukaan ruokien oikealla yhdistelemisellä uskotaan olevan vaikutus ruoansulatukseen, kolesterolitasoon ja aineenvaihduntaan. 
Tämän lisäksi tehoton ruoansulatus ja heikko aineenvaihdunta aiheuttavat liikalihavuutta ja tarpeetonta kolesterolia sekä kuona-aineita kertyy elimistöön.
Opin mukaan vähäkalorinen ruokavalio ylikypsistä, jalostetuista ja väärin yhdistetyistä elintarvikkeista lihottaa ja jättää tukkeumia valtimoihin. 
Tieteellistä tukea väitteille ei ole.

## Aiheesta muualla

* http://www.hps-online.com/troph1.htm
Raumanlinna

**Raumanlinna** on vuonna 1933 valmistunut Rauman keskustassa sijaitseva hotelli-ravintola ja entinen suojeluskuntatalo. Funkistyylisen rakennuksen on suunnitellut arkkitehti Erkki Huttunen. Raumanlinnassa on toiminut hotelli ja ravintola sen valmistumisesta lähtien. Aikaisemmin Sokos Hotelsiin kuulunut Raumanlinna oli vielä osa kansainvälistä Best Western -ketjua, kunnes vuonna 2017 se irtaantui ketjusta ja on nykyään yksityisomistuksessa.

Rakennus koostuu kahdesta laatikkomaisesta osasta, joista korkeampi oli tarkoitettu hotellikäyttöön ja liikehuoneistoiksi. Matalammassa osassa puolestaan oli ravintola sekä Rauman suojeluskunnan juhlasali. Hotelliosaa on vuosien saatossa korotettu kahdesti, vuosina 1949 ja 1958. Aivan Raumanlinnan vieressä sijaitsevassa Tarvonsaarenpuistossa on vuonna 1964 paljastettu kuvanveistäjä Arvi Tynyksen tuotantoa oleva sisällissodan valkoisten muistomerkki.

Raumanlinnan yökerho on vuosien saatossa tullut tunnetuksi konserttipaikkana, jossa on esiintynyt kotimaisten lisäksi myös useita merkittäviä ulkomaisia artisteja. Esimerkiksi heavy metal -yhtye W.A.S.P.in ensimmäinen Suomen konsertti 18 vuoden tauon jälkeen oli Raumanlinnassa toukokuussa 2004. Osa Piirpauke-yhtyeen vuonna 1978 ilmestyneestä Piirpauke Live -albumista on nauhoitettu Raumanlinnassa.

## Lähteet
Woman of the Year

**Woman of the Year** () on vuonna 1981 ensi-iltansa saanut Broadway-musikaali. Näytelmän käsikirjoitti Peter Stone, ja sen tarina perustuu vuoden 1942 elokuvaan *[[Tie miehen sydämeen]]*. Siinä newyorkilaiset media-alan työntekijät rakastuvat erilaisuudestaan huolimatta: mies on sanomalehden pilapiirtäjä (elokuvassa urheilutoimittaja) ja nainen valtakunnallinen tv-julkkis (elokuvassa saman lehden kansainvälisen politiikan kommentaattori). Musikaalin sävelsi John Kander ja sanoitti Fred Ebb.

*Woman of the Yearin* pääosaa näytteli Lauren Bacall. Raquel Welch toimi Bacallin sijaisena tämän jäätyä tilapäisesti pois tuotannosta joulukuussa 1981. Musikaalia esitettiin New Yorkin Palace Theatressa maaliskuusta 1981 maaliskuuhun 1983. Vuoden 1981 Tony-gaalassa *Woman of the Year* voitti viisi palkintoa yhteensä seitsemästä ehdokkuudesta.

## Palkinnot
* Parhaan käsikirjoituksen Tony-palkinto (Peter Stone)
* Parhaan musiikin Tony-palkinto (John Kander ja Fred Ebb)
* Parhaan naispääosan esittäjän Tony-palkinto (Lauren Bacall)
* Parhaan naissivuosan esittäjän Tony-palkinto (Marilyn Cooper)
* Parhaan naissivuosan esittäjän Drama Desk -palkinto (Marilyn Cooper)

## Lähteet
Seekirchin ruuhi

**Seekirchin ruuhi** löydettiin vuonna 2012 Saksasta Baden-Württembergin Seekirchissa muinaisen asuinpaikan kaivauksissa noin kilometrin päässä Federseeriedin nykyiseltä rantaviivalta. Ruuhi on noin 6 metriä pitkä, valmistettu lehmuksesta ja on verrattain hyvässä kunnossa, vaikka se saatiin talteen useassa osassa. Se ajoitettiin 2800 eaa. eli nuoremmalle kivikaudelle.

Kaivausten asuinpaikka kuuluu Unescon Maailmanperintöluettelon Alppien paalutalokylien listalle.

## Aiheesta muualla
* Südkurier: Archäologen finden Einbaum aus der Jungsteinzeit (valokuva kaivaukselta), 2012
Munax

**Munax Oy** on vuonna 2003 perustettu kananmunapakkaamo ja -jalostamo, jonka kotipaikka on Laitilassa. Munaxilla pakataan kuorikananmunia ja valmistetaan kananmunatuotteita. Munaxin aputoiminimet ovat Laitilan Kanatarha ja Laitilan Proegg. Munax toimii sekä vähittäiskaupassa, elintarvikepalvelutoiminnassa että elintarviketeollisuudessa. Munax Oy:llä on tällä hetkellä kolme omaa toimipistettä, joista päätoimipiste sijaitsee Laitilassa ja muut yksiköt Kustavissa ja Mynämäellä. Munax Oy liittyi täysimääräisesti osaksi pohjoismaista DANÆG-konsernia.   

Munaxin sopimustuottajien kananmunat markkinoidaan Laitilan Kanatarha -tuotemerkillä sekä kaupan omilla merkeillä. Tuotevalikoimaan kuuluvat virikehäkkikanojen munat, vapaan kanan kananmunat, GMO-vapaat kananmunat, soijavapaat kananmunat, ulkokananmunat ja luomukananmunat.

Vuonna 2020 yrityksen liikevaihto oli 45 miljoonaa euroa ja yrityksessä työskenteli 100 henkilöä. Munaxilla on yli 60 kananmunan sopimustuottajaa.

Vuonna 2012 Munax Oy:n Janne Torikka valittiin Suomen Ernst & Young Entrepreneur of the Year 2012 -kisan Tuotanto-sarjan voittajaksi. Vuonna 2015 Munax sai Vuoden Tuote Varsinais-Suomessa -palkinnon ja maakunnallisen yrittäjäpalkinnon.

## Kananmunatuotteet
Munaxilla on patentoitu täysautomaattinen pastörointilaitteisto. Lämpökäsittely voidaan laitteiston avulla suorittaa perinteistä korkeammassa lämpötilassa ilman, että valmisteen toiminnalliset ominaisuudet kärsivät. 

PURE Snack, lusikoitava välipalauutuus, tuli markkinoille 2021. PURE Snack on laktoositon, maidoton, viljaton ja soijaton välipalatuote, joka valmistetaan Munaxin Kustavin yksikössä vapaiden kanojen munista. Tuote saa lohkeavan rakenteensa fermentoinnista. Fermentoinnin ansiosta tuotteen valmistuksessa ei ole käytetty säilöntäaineita. 

Laitilan Kanatarhan Proegg -valkuaista myydään sekä puolen litran että litran tölkeissä. Yhdessä puolen litran tölkissä on 15 kananmunavalkuaista ja 50 g proteiinia. Helmikuussa 2015 markkinoille tuotiin kananmunan valkuaisesta valmistettu proteiinismoothie. Smoothien koostumusta kuitenkin korjattiin sen jälkeen, ja sen uudistettu versio tuotiin markkinoille vuonna 2018. Vuonna 2022 smoothieta myydään nimellä MunSmoothie. Syyskuussa 2015 yritys toi markkinoille Laitilan Kanatarhan Munavoin, jolle myönnettiin patentti heinäkuussa 2018. Syyskuussa 2016 lanseerattiin Laitilan Kanatarhan välipalajuoma. 

Munaxin Luomumunamassa voitti Luomuliiton Vuoden Luomutuote 2012 -kilpailun ammattikeittiösarjan. Useissa Munaxin tuotteissa käytetään Avainlippu -tunnusta.

## Lähteet

## Aiheesta muualla
* Yrityksen kotisivut
Hyderabadin pommi-iskut 2013

**Hyderabadin pommi-iskut 2013** tapahtuivat 21. helmikuuta 2013, kun Intian Hyderabadissa räjäytettiin kaksi polkupyörään kiinnitettyä pommia 150 metrin päässä toisistaan noin kahden minuutin välein. Iskuissa kuoli 17 ja haavoittui 119 henkilöä. Pommit räjähtivät bussipysäkillä ja elokuvateatterin edustalla alueella, jolla asuu enimmäkseen hinduja. Lisäksi poliisi löysi alueelta kolme räjähtämätöntä pommia. Iskujen takana epäillään olleen Indian Mujahideen -terroristiryhmä. Poliisi oli saanut iskuista vihjeen jo lokakuussa 2012, minkä vuoksi Intian oppositiopuolueet syyttivät hallitusta epäonnistumisesta intialaisten suojelemisessa terrorismilta. YK:n pääsihteeri Ban Ki-moon tuomitsi iskut.

## Lähteet

## Aiheesta muualla
Korkeakoulujen yhteiskirjasto

**Korkeakoulujen yhteiskirjasto** (Lahden korkeakoulukirjasto) oli vuoden 2011 alussa toimintansa aloittanut Lahden ammattikorkeakoulun, Lahden yliopistokeskukseen kuuluvien yliopistojen ja Lahden kaupungin yhteistoimintasopimukseen perustuva tieto- ja kirjastopalvelu. Palvelujen tuottaja oli Päijät-Hämeen koulutuskonsernin (PHKK) Tieto- ja kirjastopalvelut. Yhteiskirjasto palveli myös toista astetta, lukiokoulutusta sekä kaikkia muita tiedon tarvitsijoita. Korkeakoulujen yhteiskirjaston toiminta loppui aiemmassa muodossaan vuonna 2019 uudelleenorganisoinnin seurauksena.

Yhteiskirjasto toimi oppimiskeskus Fellmanniassa. Muita toimipisteitä olivat Tietokeskus Hoitaja ja Tietokeskus Niemi.

Vuonna 2018 tehtyjen budjettisupistusten myötä Lahden korkeakoulukirjaston toimintaa ja henkilökuntaa karsittiin. Jäljelle jäi paljolti ilman henkilökuntaa toteutetut, omatoimikirjastona toimivat kirjastotoiminnot. 

Lappeenrannan ja Lahden yhteisen LUT-yliopiston (LUT-konsernin) myötä syyskuun 2019 alussa Lahden korkeakoulukirjasto yhdistettiin Lappeenrannan tiedekirjaston kanssa. Syntyi LUT-tiedekirjasto, jolle jäi kaksi toimipistettä Lahdessa.

## Lähteet

## Aiheesta muualla
*Riikka Sinisalo, 2015: Kirjastot oppimiskeskuksiksi (pdf) (stks.fi)
Gigan

**Gigan** on fiktiivinen hahmo Tōhō-yhtiön elokuvissa. Gigan on todella vaarallinen, koska sillä on pyörösaha vatsassaan, ja kaksi terävää koukkua käsinään. Se pystyy lentämään ja syöksemään punaisia säteitä kidastaan. Gigan on lähes aina esiintyessään taistellut King Ghidorahin rinnalla, tosin kerran se taisteli myös Megalonin kanssa. Alkuperäisessä Showa-elokuvasarjassa, Gigan oli Nebula-X avaruusoliorodulle kuuluva hirviö, ja Nebula-X käytti Gigania näiden vallatessa planeettoja.
Kiikartorni

**Kiikartorni** on Raumalla Fåfängan niemessä sijaitseva, vuonna 1992 valmistunut näkötorni. Se on 18,6 metriä korkea. Näköalatasanne on avoinna pääsääntöisesti toukokuusta syyskuuhun.

## Historia
Alkuperäinen Kiikartorni rakennettiin vuonna 1892 Rauman sataman tuntumassa sijaitsevalle Lonsin kalliolle. Se oli tähystys- ja merkinantotorni, josta seurattiin satamaan saapuvia laivoja. Kun tähystäjät huomasivat laivan olevan tulossa, he nostivat tornin huipulle merkkipalloja. Pallot kertoivat kaupungissa olleille ajureille, laivanpurkajille ja muille vastaanottajille laivan saapumisesta. Kiikartornia käytettiin myös myrskyvaroituksen antamiseen kaupunkilaisille. Myrskyn lähestyessä tornin huipulle nostettiin kartion muotoisia merkkejä. Säähavaintoja tornista tehtiin 1940-luvulle saakka. Kiikartorni menetti merkityksensä, kun sähköiset viestintävälineet tulivat käyttöön, ja Lonsissa sijainnut torni purettiin lopulta vuonna 1956.

## Uuden tornin rakentaminen
Ajatus uudesta Kiikartornista syntyi 1990-luvun alussa. Sellainen päättivät rakentaa Rauman merimuseoyhdistys ja paikalliset lahjoittajat pari kilometriä pohjoisemmaksi Syväraumanlahden rantakallioille Fåfängan niemeen. Uusi torni avattiin yleisölle kesäkuussa 1992, kun vanhan Kiikartornin rakentamisesta oli kulunut tasan sata vuotta.

## Lähteet
Fellmannia

**Oppimiskeskus Fellmannia** on Lahden ydinkeskustaan elokuussa 2011 avattu uuden ajan oppimiskeskus, jonka palvelukokonaisuuden muodostavat innovatiiviset oppimisympäristöt, Korkeakoulujen yhteiskirjasto, verkko-opetuksen kehittämis- ja palvelukeskittymä sekä kokous-, kahvila- ja ravintolapalvelut. Lisäksi talossa toimivat Lahden ammattikorkeakoulun opiskelijapalvelut, matkailun ala sekä opiskelijayhdistys LAMKO ry. Fellmannia toimii tiedon ja oppimisen kohtaamispaikkana eri koulutusalojen ja -asteiden opiskelijoille, opettajille, tutkijoille, kaupunkilaisille, seminaari- ja kokousvieraille sekä kaikille tiedontarvitsijoille. Uutta monialaista palvelukonseptia tuotetaan yhdessä Lahden ammattikorkeakoulun (LAMK), Lahden yliopistokeskuksen toimijoiden ja Koulutuskeskus Salpauksen opetusten kanssa.

Vuosina 2018-2019 Fellmannian toimintoja, esimerkiksi korkeakoulukirjastoa uudelleenorganisoitiin Lahden kaupungin budjettisupistusten ja LUT-yliopiston yhteyteen muodostetun LUT-tiedekirjaston myötä. 

## Lähteet
Segismundo Martínez Álvarez

**Segismundo Martínez Álvarez** (23. helmikuuta 1943 Acebes del Páramo – 21. huhtikuuta 2021) oli Brasiliassa toiminut espanjalainen roomalaiskatolinen piispa. Hän liittyi salesiaaneihin 16. elokuuta 1961 ja sai pappisvihkimyksensä 2. heinäkuuta 1972. Hänet nimitettiin Corumbán hiippakunnan johtoon 7. joulukuuta 2004. Piispaksi vihkiminen seurasi 30. tammikuuta 2005. Pääkonsekraattorina toimi Mílton Antônio dos Santos, jota avustivat Bruno Pedron ja Frederico Heimler. Martínez Álvarez asetettiin virkaansa 19. maaliskuuta.

## Lähteet
Bruno Pedron

**Bruno Pedron** (3. kesäkuuta 1944 Torreglia – 17. kesäkuuta 2022) oli Brasiliassa toiminut italialainen roomalaiskatolinen piispa. Hän liittyi salesiaaneihin 16. elokuuta 1963 ja sai pappisvihkimyksensä 6. huhtikuuta 1974. Hänet nimitettiin Jardimin hiippakunnan koadjuuttoripiispaksi 24. maaliskuuta 1999, ja piispaksi vihkiminen seurasi 21. toukokuuta. Pääkonsekraattorina toimi Vitório Pavanello, jota avustivat Juventino Kestering ja Onofre Cândido Rosa.

Pedronista tuli 4. elokuuta 1999 Jardimin piispa. Hän sai 11. huhtikuuta 2007 nimityksen Ji-Paranán piispaksi, jonka virkaan hänet asetettiin 24. kesäkuuta.

## Lähteet
Hilaenergia

**Hilaenergia** on se entalpian muutos, joka tapahtuu, kun yksi mooli kiinteää ioniyhdistettä muodostuu kaasumaisessa olomuodossa olevista ioneista. Hilaenergia on ioniyhdisteen stabiilisuuden mitta. Hilaenergian tunnuksena käytetään ΔE:tä tai ΔU:ta ja yksikkönä kJ/mol. Hilaenergian arvo on aina negatiivinen eli ioniyhdisteen muodostuminen kaasumaisista ioneista on eksoterminen reaktio. Mitä negatiivisempi on hilaenergian arvo, sitä stabiilimpi ioniyhdiste on. Hilaenergia vaikuttaa ioniyhdisteiden ominaisuuksiin: esimerkiksi mitä korkeampi hilaenergia ioniyhdisteellä on, sitä vaikeammin se on liuotettavissa. Kiinteillä molekyyliyhdisteillä puhutaan hilaenergian sijasta tavanomaisimmin sublimoitumisentalpiasta.

Hilaenergian määrittämiseen on kehitetty sekä teoreettisia malleja että selvitetty kokeellisesti Born–Haber-syklin avulla.

## Hilaenergian määrittäminen teoreettisesti
### Born–Landé-yhtälö
Yksi käytetyimmistä tavoista arvioida ioniyhdisteiden hilaenergian suuruutta on Born–Landé-yhtälö. Yhtälö antaa suhteellisen yhtäpitäviä tuloksia kokeellisesti määritettyjen hilaenergioiden arvojen kanssa. Yhtälö on nimetty Max Bornin ja Alfred Landén mukaan. Born–Landé-yhtälön muoto on:
:E = -\frac{N_AMz^+z^- e^2 }{4 \pi \varepsilon_0 r_0}\left(1-\frac{1}{n}\right),
missä
:NA on Avogadron vakio
:M on yhdisteen kiderakenteesta riippuva Madelungin vakio
:z+ ja z- ovat kationin ja anionin varaukset
:e on alkeisvaraus
:ε0 on tyhjiön permittiivisyys. 
:r0 on ionien välinen etäisyys metreinä
:n on Bornin eksponentti eli vakio, joka kuvaa ionien välisiä repulsiovuorovaikutuksia ja voi saada arvoja väliltä 5–12

Born–Landé-yhtälöön on tehty useita tarkennuksia, jotka ottavat huomioon dipoli-dipoli-vuorovaikutuksia, dispersioenergian, nollapiste-energian ja ionien polarisoituvuuden. Yksi tarkennettu Born–Landé-yhtälön muoto on Born–Mayer-yhtälö, jossa Bornin eksponentti on korvattu kiteisen yhdisteen kokoonpuristuvuuden suhteella ionien väliseen etäisyyteen yhdisteessä.
:E = -\frac{N_AMz^+z^- e^2 }{4 \pi \varepsilon_0 r_0}\left(1-\frac{\rho}{r_0}\right),

### Kapustinskii-yhtälö
Born–Landé-yhtälön ongelmana on, että hilaenergian arvon määrittäminen vaatii aineen rakenteen ja hilatyypin tarkkaa tuntemista. Anatoli Fjodorovitš Kapustinskii esitteli vuonna 1956 nimeään kantavan yhtälön, jonka avulla hilaenergia voidaan määrittää. Kapustinskii-yhtälön avulla saadaan hilaenergiasta karkea arvio, joka voi poiketa huomattavastikin kokeellisesta arvosta. Kapustinskii-yhtälö on muotoa
:E = \frac{1.202 \cdot 10^5 \nu z^+z^- }{r_0}\left(1-\frac{34.5}{r_0}\right),
missä
:ν on ionien kokonaismäärä ioniyhdisteissä
:r0 on ionien välinen etäisyys pikometreinä

## Lähteet
Juventino Kestering

**Juventino Kestering** (19. toukokuuta 1946 São Ludgero – 28. maaliskuuta 2021) oli brasilialainen roomalaiskatolinen piispa. Hänet vihittiin papiksi 14. heinäkuuta 1973 ja nimitettiin Rondonópolisin hiippakunnan johtoon 19. marraskuuta 1997. Piispaksi vihkiminen seurasi 8. maaliskuuta 1998. Pääkonsekraattorina toimi Hilário Moser, jota avustivat Eusébio Oscar Scheid ja Osório Willibaldo Stoffel.

## Lähteet
Vital Corbellini

**Vital Corbellini** (s. 1. joulukuuta 1959 Garibaldi) on brasilialainen roomalaiskatolinen piispa. Hänet vihittiin papiksi Caxias do Sulin hiippakuntaan 28. joulukuuta 1986 ja nimitettiin Marabán hiippakunnan johtoon 10. lokakuuta 2012. Piispaksi vihkiminen seurasi 30. marraskuuta. Pääkonsekraattorina toimi Alessandro Carmelo Ruffinoni, jota avustivat Alberto Taveira Corrêa ja Bruno Pedron. Corbellini asetettiin virkaansa 21. joulukuuta. 

## Lähteet
Alberto Taveira Corrêa

**Alberto Taveira Corrêa** (s. 26. toukokuuta 1950 Nova Lima) on brasilialainen roomalaiskatolinen arkkipiispa. Hänet vihki papiksi Belo Horizonten arkkihiippakuntaan João Resende Costa 15. elokuuta 1973. Hänet nimitettiin Brasílian arkkihiippakunnan vihkipiispaksi sekä Sinnipsan titulaaripiispaksi 24. huhtikuuta 1991, ja piispaksi vihkiminen seurasi 6. heinäkuuta. Pääkonsekraattorina toimi João Resende Costa, jota avustivat Serafim Fernandes de Araújo ja Arnaldo Ribeiro.

Taveira Corrêa sai 27. maaliskuuta 1996 nimityksen Palmasin ja 30. joulukuuta 2009 Belém do Parán arkkipiispaksi, jonka virkaan hänet asetettiin 25. maaliskuuta 2010.

## Lähteet
Amerikanmonisukasmato

**Amerikanmonisukasmato** eli **amerikansukasjalkainen** (*Marenzelleria viridis*) on Itämeressä elävä nivelmatolaji, joka on alun perin kotoisin Pohjois-Amerikan itärannikon suistoalueilta. Lajin räjähdysmäistä leviämistä on edesauttanut sen kyky sietää hyvin alhaisia happipitoisuuksia. Elintavoiltaan amerikansukasjalkainen on peto ja se saattaa elää jopa 30–40 senttimetrin syvyydessä pohjaliejuun kaivautuneena. Joskus amerikanmonisukasmatoja tavataan myös hyvin matalissa vesissä.

Täysikasvuinen amerikanmonisukasjalkainen on noin 10–15 senttimetriä pitkä. Lajin pääosa on päältä päin katsottaessa kolmiomainen ja edestä leveämpi. Päässä on enimmillään neljä pientä silmää ja pään sivuilla kaksi hieman pidempää aistinlonkeroa. Pään päällä taas on kaksi jäniksenkorvamaista, lyhyttä uloketta.

## Lähteet

## Aiheesta muualla
*Laji.fi: Amerikansukasmato (''Marenzelleria viridis'')
*LuontoPortti: Marenzelleria-monisukasmadot
*Global Biodiversity Information Facility (GBIF): Marenzelleria viridis 
*ITIS: Marenzelleria viridis 
*University of Michigan, Animal Diversity Web (ADW): Marenzelleria viridis 
*Centre for Agriculture and Biosciences International (CABI): Marenzelleria viridis
New York, New York (täsmennyssivu)

**New York, New York** voi viitata seuraaviin asioihin:
*New York, kaupunki New Yorkin osavaltiossa Yhdysvalloissa
*Manhattan, New Yorkin kaupungin hallintoalue, josta käytetään postiosoitteissa muotoa "New York, New York"
**[[New York, New York]]*, Martin Scorsesen ohjaama elokuva
*”New York, New York”, elokuvan tunnuskappale
Romualdo Matias Kujawski

**Romualdo Matias Kujawski** (s. 24. tammikuuta 1947 Poznań) on Brasiliassa toimiva puolalainen roomalaiskatolinen piispa. Hänet vihki papiksi Poznańin arkkihiippakuntaan Antoni Baraniak 24. toukokuuta 1973. Hänet nimitettiin Porto Nacionalin hiippakunnan koadjuuttoripiispaksi 2. heinäkuuta 2008, ja piispaksi vihkiminen seurasi 15. elokuuta. Pääkonsekraattorina toimi Alberto Taveira Corrêa, jota avustivat Geraldo Vieira Gusmão, Patrick Hoogmartens ja Stanisław Gądecki.

Kujawskista tuli 4. marraskuuta 2009 Porto Nacionalin piispa.

## Lähteet
Mílton Antônio dos Santos

**Mílton Antônio dos Santos** (s. 23. syyskuuta 1946 Campos do Jordão) on brasilialainen roomalaiskatolinen arkkipiispa. Hänet vihittiin salesiaanien papiksi 22. joulukuuta 1974 ja nimitettiin Corumbán hiippakunnan johtoon 31. toukokuuta 2000. Piispaksi vihkiminen seurasi 20. elokuuta. Pääkonsekraattorina toimi Cláudio Hummes, jota avustivat Bonifácio Piccinini ja Vitório Pavanello.

Dos Santos sai 4. kesäkuuta 2003 nimityksen Cuiabán koadjuuttoriarkkipiispaksi, ja 9. kesäkuuta 2004 hänestä tuli sen arkkipiispa. Hän sai 2. elokuuta 2007 lisäksi nimityksen Juínan apostoliseksi hallitsijaksi, mutta hän erosi tästä tehtävästä 12. marraskuuta 2008.

## Lähteet
Jenna Coleman

**Jenna-Louise Coleman** (s. 27. huhtikuuta 1986 Blackpool, Lancashire, Englanti), joka käyttää työurallaan nimeä **Jenna Coleman**, on englantilainen näyttelijä. Hänet tunnetaan rooleistaan Jasmine Thomasina saippuasarjassa *[[Emmerdale]]* sekä Tohtorin matkakumppanina Clarana *[[Doctor Who]]* -televisiosarjassa. Videopelissä *[[Xenoblade Chronicles]]* hän esiintyi ääniroolissa Melia-nimisenä hahmona.

Colemanilla ei ole muodollista näyttelijän koulutusta, mutta hänellä on luontainen kyky jäljitellä erilaisia aksentteja. Hänen isoäitinsä on suuri *Doctor Who* -fani, mutta Coleman ei ollut itse koskaan katsonut sarjaa ennen kuin haki roolia Tohtorin uutena kumppanina.

*Doctor Whossa* Coleman nähtiin ensimmäisen kerran seitsemännen kauden ensimmäisessä jaksossa *Asylum of the Daleks*, jossa hän esiintyi Oswin Oswaldin roolissa. Varsinaiseksi Tohtorin kumppaniksi ja Karen Gillanin korvaajaksi Coleman tuli vuoden 2012 jouluerikoisjaksossa *The Snowmen*. Clara on Colemanin mukaan hänen esittämistään roolihahmoista todennäköisesti lähimpänä häntä itseään.

Colemanin innostus näyttelemiseen sai alkunsa kouluaikoina, jolloin hän perusti ystäviensä kanssa teatteriryhmän ja esiintyi muun muassa Edinburgh Festival Fringessä. Myöhemmin Coleman pyrki erilaisiin teatterikouluihin, mutta sai kesken hakuprosessin Jasmine Thomasin roolin *Emmerdalessa* vuonna 2005 ollessaan 19-vuotias. Hän lähti kyseisestä sarjasta neljän vuoden jälkeen ja näytteli Lindsay Jamesia *[[Waterloo Roadin koulu]]ssa*. Noihin aikoihin Coleman pelkäsi joutuvansa tyyppiroolitetuksi. *Waterloo Roadissa* esiintymistä seurasi kausi, jonka aikana hänellä ei ollut lainkaan töitä. Niinpä Coleman päätti pyrkiä uudelleen draamakouluun. Hän kävi läpi kaikki Radan koe-esiintymisvaiheet, mutta epäonnistui täysin viimeisessä kokeessa, jossa ei muistanut lainkaan vuorosanojaan.

Rada-epäonnistumisen jälkeen Coleman muutti muutamaksi kuukaudeksi Los Angelesiin ja keräsi siellä kaipaamaansa kokemusta koe-esiintymisistä. Sitten hän palasi takaisin kotimaahansa näyttelemään Annie Desmondia ITV:n vuoden 2012 minisarjassa *[[Titanic (vuoden 2012 minisarja)|Titanic]]*. Ennen *Doctor Who* -roolin saamista Coleman oli jo aiemmin yrittänyt päästä esiintymään sarjaan Amy Pondin ystävän osassa. Kyseiseen rooliin häntä ei kuitenkaan ollut valittu.

Syyskuussa 2015 Coleman paljasti jättävänsä Claran roolin *Doctor Whossa* yhdeksännen kauden jälkeen. Samoihin aikoihin kerrottiin hänen valinnastaan nimirooliin kuningatar Viktoriana ITV:n historiallisessa draamasarjassa *[[Victoria (televisiosarja)|Victoria]]*.

## Filmografia

## Palkinnot ja ehdokkuudet

## Lähteet

## Aiheesta muualla
Alice

**Alice** voi tarkoittaa ainakin seuraavia:

* Alice, naisen etunimi, suomenkielinen muoto Aliisa
* A Large Ion Collider Experiment (ALICE), yksi Large Hadron Colliderin kuudesta koelaitteistosta
* Alice, oik. *Carla Bissi* (s. 1954), italialainen laulaja, lauluntekijä ja pianisti
* Alice (1885–1969), Battenbergin, myöhemmin Kreikan ja Tanskan prinsessa
* Maria Alice (s. 1961), kapverdeläinen maailmanmusiikkilaulaja
* Mary Alice (1941–2022), yhdysvaltalainen näyttelijä
* *[[Alice (elokuva)|Alice]]*, Woody Allenin elokuva vuodelta 1990
* *[[Alice (yhdysvaltalainen televisiosarja)|Alice]]*, vuosina 1976–1985 tuotettu yhdysvaltalainen tilannekomediasarja
* *[[Alice (minisarja)|Alice]]*, kanadalais-brittiläinen television minisarja vuodelta 2009
* *[[Alice (televisiosarja)|Alice]]*, eteläkorealainen televisiosarja vuodelta 2020
* Alice, kaupunki Etelä-Afrikassa
* *[[Alice (televisiosarja)|Alice]]*, eteläkorealainen televisiosarja
* Alice, Arvid Lavignen musiikkikappale vuodelta 2010
* hurrikaani Alice, Meksikossa ja Texasissa kesäkuussa 1954 raivonnut myrsky
* Princess Alice, Thamesilla tapahtuvia huviristeilyjä varten vuonna 1866 rakennettu siipiratasalus
* 291 Alice, päävyöhykkeen asteroidi.
Reyhanlın autopommi-isku

Kaksi autopommia räjähti Reyhanlıssa, Hatayn maakunnassa Turkissa 11. toukokuuta 2013. Turkin viranomaiset epäilevät iskun tekijöillä olleen yhteyksiä Syyrian tiedustelupalveluun. Syyria on kuitenkin kiistänyt osallisuutensa. Syyskuussa 2013 al-Qaidan Irakissa ja Syyriassa toimiva osa, Islamilainen valtio Irakissa ja Syyriassa (ISIL) otti vastuun iskusta.

## Tausta
Lokakuussa 2012 kranaatinheittimen ammus surmasi viisi henkeä lähellä rajaa sijaitsevassa Akçakalen kaupungissa. Helmikuussa 2013 lähellä Reyhanlıa sattuneessa räjähdyksessä kuoli 17 ja 30 loukkaantui.

## Reaktiot
Turkin ulkoministeri Ahmet Davutoğlu on sanonut Turkin käyttävän kaikenlaisia keinoja ja syytti Syyriaa. YK:n pääsihteeri Ban Ki-moon ja Yhdysvaltain ulkoministeri John Kerry ovat tuominneet iskun. Naton pääsihteeri Anders Fogh Rasmussen sanoi iskua "halveksittavaksi".

Syyrian tiedotusministeri kielsi maan osallisuuden terroritekoon ja totesi että "me olemme surullisia marttyyrien kuolemasta lauantaina Reyhanlın kaupungissa".

Turkin armeija lähetti rajalle vahvistusjoukkoja, koska sisällissodan väkivaltaisuuksien pelättiin leviävän rajan toiselle puolen.

## Lähteet
Sean Monahan

**Sean Monahan** (s. 12. lokakuuta 1994 Brampton, Ontario) on kanadalainen jääkiekkoilija, pelipaikaltaan keskushyökkääjä. Hän edustaa tällä hetkellä NHL-liigassa pelaavaa Columbus Blue Jacketsia.

Calgary Flames varasi Monahanin vuoden  ensimmäisellä kierroksella, tilaisuuden kuudentena pelaajana. Ennen ammattilaisuraansa hän pelasi juniorikiekkoa OHL-liigan Ottawa 67'sissä.

Elokuussa 2022 Flames kauppasi Monahanin yhdessä ehdollisen ensimmäisen kierroksen varausvuoron vuoden 2025 varaustilausuuteen kanssa Montreal Canadiensiin.

Helmikuussa 2024 Canadiens kauppasi Monahanin Winnipeg Jetsiin vaihdossa ensimmäisen kierroksen varausvuoroon vuoden 2024 varaustilaisuudessa ja ehdolliseen kolmannen kierroksen varausvuoroon vuoden 2027 varaustilaisuudessa. 

Heinäkuussa 2024 Monahan teki vapaana agenttina Columbus Blue Jacketsin kanssa viisivuotisen ja yhteensä 27,5 miljoonan dollarin arvoisen sopimuksen. 

## Tilastot

## Lähteet
Alessandro Carmelo Ruffinoni

**Alessandro Carmelo Ruffinoni** CS (s. 26. elokuuta 1943 Piazza Brembana) on Brasiliassa toimiva italialainen roomalaiskatolinen piispa. Hänet vihittiin papiksi 8. maaliskuuta 1970 ja nimitettiin Porto Alegren arkkihiippakunnan vihkipiispaksi sekä Furnos Maiorin titulaaripiispaksi 18. tammikuuta 2006. Piispaksi vihkiminen seurasi 17. maaliskuuta. Pääkonsekraattorina toimi Dadeus Grings, jota avustivat Aloísio Sinésio Bohn ja Redovino Rizzardo.

Ruffinoni sai 16. kesäkuuta 2010 nimityksen Caxias do Sulin koadjuuttoripiispaksi, ja 6. heinäkuuta 2011 hänestä tuli Caxias do Sulin piispa.

## Lähteet
Patrick Hoogmartens

**Patrick Hoogmartens** (s. 19. toukokuuta 1952 Tongeren) on belgialainen roomalaiskatolinen piispa. Hänet vihittiin papiksi Hasseltin hiippakuntaan 4. heinäkuuta 1982 ja nimitettiin sen koadjuuttoripiispaksi 8. heinäkuuta 1997. Piispaksi vihkiminen seurasi 26. lokakuuta. Pääkonsekraattorina toimi Paul Schruers, jota avustivat Godfried Danneels, Albert Jean Charles Ghislain Houssiau, Eugeen Laridon ja Alexis Habiyambere.

Hoogmartensista tuli 25. lokakuuta 2004 Hasseltin piispa.

## Lähteet
Immenköyrykäs

**Immenköyrykäs** (*Rhabdomastix parva*) on partenogeneettisesti lisääntyvä uhanalainen vaaksiaislaji, jota tavataan vain Kölivuoriston pohjoisosissa kalkkipitoisilla lähteillä. Metsähallituksen hyönteistutkija Jukka Salmela on löytänyt lajin ensimmäistä kertaa Suomesta 2012 Savukosken Törmäojalta.

## Lähteet
Alice (laulaja)

**Alice** ([aˈliːtʃɛ]), aiemmalta taiteilijanimeltään **Alice Visconti** ja oikealta nimeltään **Carla Bissi**, (s. 26. syyskuuta 1954 Forlì) on italialainen laulaja-lauluntekijä ja pianisti, joka aloitti uransa vuonna 1971. Hän teki läpimurtonsa voittamalla San Remon musiikkifestivaalit vuonna 1981 laulullaan ”Per Elisa”. Tätä seurasivat hittisinglet ”Una notte speciale”, ”Messaggio”, ”Chan-son Egocentrique”, ”Prospettiva Nevski” ja ”Nomadi” sekä albumit kuten *Gioielli rubati*, *Park Hotel*, *Elisir* ja *Il sole nella pioggia*, jotka saavuttivat Italian lisäksi menestystä Manner-Euroopassa, Skandinaviassa ja Japanissa. Vuonna 1984 Alice duetoi Eurovision laulukilpailussa yhdessä pitkäaikaisen yhteistyökumppaninsa Franco Battiaton kanssa kappaleella ”I treni di Tozeur”. Myöhempinä vuosina Alice on laajentanut musiikillista uraansa iskelmästä klassiseen, jatsiin, electronicaan ja ambientiin ja on tehnyt yhteistyötä useiden englantilaisten ja amerikkalaisten muusikoiden kanssa. Yhteistyökumppaneita ovat olleet muun muassa muusikot Trey Gunn, Peter Hammill, Gavin Harrison, Steve Jansen, Phil Manzanera ja Jerry Marotta. Alicen viimeisin albumi, *Eri con me*, julkaistiin vuonna 2022.

## Diskografia

### Carla Bissi
*"Il mio cuore se ne va" / "Un giorno nuovo" (1972, single)
*"La festa mia" / "Fai tutto tu" (1972, single)
*"Il giorno dopo" / "Vivere un po' morire un po'" (1973, single)

### Alice Visconti
**[[La mia poca grande età]]* (1975)
**[[Cosa resta... Un fiore]]* (1978)

### Alice
**[[Capo Nord (album)|Capo Nord]]* (1980)
**[[Alice (Per Elisa)|Alice]]* (joissakin maissa albumi julkaistiin nimellä *Per Elisa*; 1981)
**[[Azimut (Alicen albumi)|Azimut]]* (1982)
**[[Falsi allarmi]]* (1983)
**[[Gioielli rubati]]* (1985)
**[[Park Hotel (albumi)|Park Hotel]]* (1986)
**[[Elisir (Alicen albumi)|Elisir]]* (1987)
**[[Mélodie passagère]]* (1988)
**[[Il sole nella pioggia]]* (1989)
**[[Mezzogiorno sulle Alpi]]* (1992)
**[[Charade (Alicen albumi)|Charade]]* (1995)
**[[Exit (Alice album)|Exit]]* (1998)
**[[God Is My DJ]]* (1999)
**[[Personal Jukebox (albumi)|Personal Jukebox]]* (2000)
**[[Viaggio in Italia (albumi)|Viaggio in Italia]]* (2003)
**[[Lungo la Strada Live]]* (2009)
**[[Samsara (Alicen albumi)|Samsara]]* (2012)
**Weekend* (2014)
* *Eri con me* (2022)

## Lähteet

## Aiheesta muualla

* Viralliset kotisivut
* Alice All Musicissa
Josef De Kesel

**Josef De Kesel** (s. 17. kesäkuuta 1947 Gent) on belgialainen roomalaiskatolinen piispa. Hänet vihittiin papiksi Gentin hiippakuntaan 26. elokuuta 1972 ja nimitettiin Mechelen-Brysselin arkkihiippakunnan vihkipiispaksi sekä Bulnan titulaaripiispaksi 20. maaliskuuta 2002. Piispaksi vihkiminen seurasi 26. toukokuuta. Pääkonsekraattorina toimi Godfried Danneels, jota avustivat Arthur Luysterman ja Rémy Victor Vancottem. 

De Kesel sai 25. kesäkuuta 2010 nimityksen Bruggen piispaksi, jonka virkaan hänet asetettiin 10. heinäkuuta. Hänet ylennettiin kardinaaliksi vuonna 2016.

## Lähteet
Rémy Victor Vancottem

**Rémy Victor Vancottem** (s. 25. heinäkuuta 1943 Tubize) on belgialainen roomalaiskatolinen piispa. Hänet vihki papiksi Mechelen-Brysselin arkkihiippakuntaan Leo Jozef Suenens 27. kesäkuuta 1969. Hänet nimitettiin Mechelen-Brysselin vihkipiispaksi sekä Unizibiran titulaaripiispaksi 15. helmikuuta 1982, ja piispaksi vihkiminen seuerasi 21. maaliskuuta. Pääkonsekraattorina toimi Godfried Danneels, jota avustivat Emiel-Jozef De Smedt, Jean Huard, Paul Constant Schoenmaekers ja Jean-Baptiste Musty. 

Vancottem sai 31. toukokuuta 2010 nimityksen Namurin piispaksi.

## Lähteet
Henricus Lamiroy

**Henricus Lamiroy** (29. elokuuta 1883 – 10. toukokuuta 1952) oli belgialainen roomalaiskatolinen piispa. Hänet vihittiin papiksi 18. joulukuuta 1909 ja nimitettiin Bruggen hiippakunnan koadjuuttoripiispaksi sekä Lamuksen titulaaripiispaksi 6. elokuuta 1929. Piispaksi vihkiminen seurasi 14. lokakuuta. Pääkonsekraattorina toimi Gustave-Joseph Waffelaert, jota avustivat Honoré-Joseph Coppieters ja Paulin Ladeuze.

Lamiroysta tuli 18. joulukuuta 1931 Bruggen piispa.

## Lähteet
François-René Boussen

**François-René Boussen** (2. joulukuuta 1774 – 1. lokakuuta 1848) oli belgialainen roomalaiskatolinen piispa. Hänet vihittiin papiksi 21. joulukuuta 1805 ja nimitettiin 17. joulukuuta 1832 Gentin hiippakunnan koadjuuttoripiispaksi sekä Ptolemais in Thebaiden titulaaripiispaksi. Piispaksi vihkiminen seurasi 27. tammikuuta 1833. Pääkonsekraattorina toimi Engelbert Sterckx.

Boussen sai 23. kesäkuuta 1834 nimityksen Bruggen piispaksi. Hän kuoli 73-vuotiaana virassa.

## Lähteet
Mika Väyrynen

**Mika Väyrynen** on seuraavien henkilöiden nimi:
*Mika Väyrynen (s. 1967), suomalainen harmonikkamuusikko
*Mika Väyrynen (s. 1965), suomalainen jalkapalloilija
*Mika Väyrynen (s. 1981), suomalainen jalkapalloilija
Hunter Shinkaruk

**Hunter Shinkaruk** (s. 13. lokakuuta 1994 Calgary, Alberta) on kanadalainen jääkiekkoilija, pelipaikaltaan hyökkääjä.

Vancouver Canucks varasi hyvästä laukauksestaan tunnetun Shinkarukin vuoden  24:ntenä pelaajana.

## Tilastot

## Lähteet
*
Johan Joseph Faict

**Johan Joseph Faict** (22. toukokuuta 1813 Leffinghe – 4. tammikuuta 1894) oli belgialainen roomalaiskatolinen piispa. Hänet vihittiin diakoniksi 23. joulukuuta 1837 ja papiksi 9. kesäkuuta 1838. Hän sai nimityksen Bruggen hiippakunnan johtoon 22. syyskuuta 1864. Piispaksi vihkiminen seurasi 18. lokakuuta. Pääkonsekraattorina toimi Engelbert Sterckx.

Faict osallistui Vatikaanin ensimmäiseen kirkolliskokoukseen. Hän kuoli 80-vuotiaana virassa.

## Lähteet
Otanlahden urheilukeskus

**Otanlahden urheilukeskus** sijaitsee Raumalla Otanlahden kaupunginosassa. 

Ensimmäinen urheilukenttä Otanlahden alueelle valmistui jo vuonna 1914. Nykyään urheilukeskukseen kuuluvat muun muassa yleisurheilu-/jalkapallokenttä, erillinen jalkapallonurmi, kaksi hiekkakenttää sekä kaksi beach volley -kenttää. Myös Otanlahden pesäpallostadion on osa urheilukeskusta.

Urheilukeskuksessa sijaitsee lisäksi vuonna 1915 valmistunut jugendvaikutteinen paviljonki. Puurakenteinen paviljonki on Rauman Urheilijoiden rakentama. Siihen käytetyn puutavaran seura sai lahjoituksena Vuojoki Gods Ab:n sahalta. Paviljonki on nykyäänkin alkuperäisessä käytössään valinevarastona sekä pukeutumistiloina. Siinä on myös aikoinaan toiminut kahvila.

## Lähteet
Peter Pihlström

**Peter Erik Pihlström** (s. 16. joulukuuta 1972 Helsinki) on suomalainen koreografi, tanssija ja ääninäyttelijä. Hän valmistui Teatterikorkeakoulusta teatteritaiteen maisteriksi vuonna 2000. Hän on toiminut koreografina ohjelmissa *[[Kuorosota]]*, ''Dance'', ''X Factor'' ja *[[Idols]]*. Hän on dubannut ääntään moniin sarjoihin.

Marco Bjurström julkisti toukokuussa 2016 yli 20 vuotta kestäneen suhteensa Pihlströmiin.

## Dubbaukset

## Lähteet
Pikkuhedelmäkääriäinen

**Pikkuhedelmäkääriäinen**, joissakin lähteissä **punelatvakääriäinen**, (*Pammene rhediella*) on pieni, tummansävyinen perhonen. Toukkana sillä on jonkin verran merkitystä hedelmäpuiden tuholaisena.

## Koko ja ulkonäkö
Pikkuhedelmäkääriäisen etusiivet ovat tumman tuhkanharmaat, mutta siiven kärkiosa on ruskehtavan oranssi ja siinä saattaa erottua hopeankiiltoisia poikkijuovia. Siiven kärkiosan etureunassa on rivi valkeita kostaalitäpliä. Takasiivet ovat  etusiipiä vaaleamman harmaat. Siipiväli 9&ndash;12 mm.

## Levinneisyys ja lentoaika
Pikkuhedelmäkääriäistä tavataan Euroopasta Lähi-idän kautta Keski-Aasiaan. Suomessa lajia on tavattu harvakseltaan suunnilleen Vaasa-Imatra-linjan eteläpuolella sekä Ahvenanmaalla. Perhoset lentävät yhtenä sukupolvena kesäkuun alkupuolella.

## Elinympäristö ja elintavat
Aikuisten perhosten lento keskittyy toukkien ravintokasviksi sopivien puiden kukinta-aikaan. Perhoset ovat aktiivisia päivällä ja lentävät etenkin kirkkaalla auringonpaisteella puiden latvustoissa. Satunnaisesti yksilöitä voi tulla hämärän aikaan valolle. Naaras munii yksittäisiä munia ravintokasvien lehtien alapinnoille, mistä kuoriutuneet toukat hakeutuvat hedelmien raakileisiin. Toukka kehrää suojakseen lujaa seittiä, johon tarttuu toukan ulosteita ja vahingoittaa raakiletta joko pinnallisesti, yleensä piilotellen raakileeseen kiinni kehrätyn lehden suojissa tai kaivertaa hedelmälihaan kapean käytävän raakileen kiinnityskohdasta alkaen. Tavallisesti käytävä ei ulotu siemenkotaan saakka. Toukka voi myös siirtyä kasvaessaan raakileesta toiseen. Pahoin vahingoittuneet raakileet putoavat maahan tai jäävät roikkumaan seitin varaan. Pinnallisesti vahingoittuneet voivat kypsyä normaalisti, mutta vahingoittunut kuoren kohta arpeutuu ja kypsä hedelmä on epämuodostunut. Täysikasvuinen toukka rakentaa kotelokopan maahan tai kaarnan rakoon ja talvehtii sen sisällä. Varsinainen koteloituminen tapahtuu keväällä.

Torjuntaa varten lajin esiintymistä voidaan kartoittaa feromonipyydyksillä. Lajille on olemassa kaupallinen feromoni, mutta yksilöitä tulee jonkin verran myös omenakääriäisen feromonille.

## Ravintokasvi
Toukka elää monilla ruusukasveihin kuuluvilla puulajeilla, etenkin orapihlajalla (*Crataegus*) ja omenalla (*Malus*), mutta harvakseltaan myös  luumulla (*Prunus domestica*), päärynällä (*Pyrus*) sekä kirsikalla (*Prunus cerasus*).

## Lähteet

## Aiheesta muualla
* Bestimmungshilfe des Lepiforums 
* Lepidoptera.pl
Mahendraparvata

**Mahendraparvata** (*Suuren Indran vuori*) oli keskiaikaisen Khmerien valtakunnan aikainen kaupunki Kambodžassa.

Kaupunki sijaitsi nykyisessä Siĕm Réabin provinssissa Phnom Kulen-vuorten rinteillä noin 45 kilometriä pohjoiseen Siĕm Réabista. 
Siem Reapin jonka lähellä on Angkor Watin temppeli. Kaupunki rakennettiin 802 jaa., noin 350 vuotta ennen Angkor Watia. Se oli yksi kolmesta suuren soturikuninkaan Jayavarman II:n pääkaupungeista. Mahendraparvata oli khmerien imperiumin perustajakaupunki.

## Löytäminen
Kaupungin olemassaolosta oli kerrottu vanhoissa kirjoituksissa, mutta sen tarkkaa sijaintia ei tunnettu. Se löytyi vuonna 2013 helikopterista käsin laserilla toimivan Lidar-kaukokartoituslaitteen avulla. Paikan päälle oli vaikea kulkea muun muassa soiden ja maamiinojen takia. Tutkijat löysivät ensimmäisellä maaretkellä kuusi temppeliä. Kaupunki on säästynyt ryöstelyiltä. Ei ole vielä varmaa, onko löydetty kaupunki Mahendraparvata.

## Lähteet
Celebesinharakkakottarainen

**Celebesinharakkakottarainen** (*Streptocitta albicollis*) on kottaraisten heimoon kuuluva varpuslintu.

## Levinneisyys
Celebesinharakkakottaraista tavataan Indonesiassa. Lajia on kuvattu yleiseksi, ja se on luokiteltu elinvoimaiseksi.

## Lähteet
Himalajankottarainen

**Himalajankottarainen** (*Saroglossa spiloptera*) on kottaraisten heimoon kuuluva varpuslintu.

## Levinneisyys
Himalajankottaraista tavataan Bangladeshissa, Bhutanissa, Intiassa, Myanmarissa, Nepalissa ja Thaimaassa. Lajin on kuvattu olevan paikallisesti yleinen, ja se on luokiteltu elinvoimaiseksi.

## Lähteet
Madagaskarinkottarainen

**Madagaskarinkottarainen** (*Hartlaubius auratus*) on kottaraisten heimoon kuuluva varpuslintu.

## Levinneisyys
Madagaskarinkottaraista tavataan kotoperäisenä Madagaskarissa. Lajia on kuvattu harvinaisesta yleiseksi. Se on luokiteltu elinvoimaiseksi.

## Lähteet
Chittisinghpuran joukkomurha

**Chittisinghpuran joukkomurha** oli väkivaltaisku, jossa ammuttiin 36 sikhiä 20. maaliskuuta 2000 Pohjois-Intiassa Jammu ja Kashmirin osavaltiossa. osallistui 40-50 miestä, jotka automaattiasein varustautuneina pakottivat asukkaita kodeistaan, erottivat miehet naisista ja ampuivat miehet. Intian viranomaisten mukaan ampujilla oli yhteyksiä Pakistaniin. Isku tehtiin samaan aikaan kun Yhdysvaltojen presidentti Bill Clinton oli valtiovierailulla Intiassa. 

Kaksi pakistanilaista miestä, Mohd Suhail ja Waseem Ahmed, oli syytettyinä osallisuudesta iskuihin. Heidän sanottiin olevan Lashkar-e-Taiban jäseniä.  Oikeudessa kuullut todistajat kertoivat kylään tulleen 20–30 sotilaspukuista miestä, mutta eivät tunnistaneet oikeussaliin tuotuja syytettyjä. Lopulta miehet vapautettiin todisteiden puuttuessa.

## Lähteet
EK Zell am See

**EK Zell am See** on vuonna 1928 perustettu itävaltalainen jääkiekkojoukkue Zell am Seen kaupungista. Joukkue pelaa monikansallisessa Alps Hockey Leaguessa. 

## Joukkue kaudella 2025–2026

### Valmennus & Joukkueenjohto
* **Päävalmentaja:** Marcel Rodman 
* **Apuvalmentaja:** Christoph Frank 
* **Maalivahtivalmentaja:** Moritz Mayer 
* **Fysiikkavalmentaja:** Dory Bacher 
* **Taitovalmentaja:** Petr Vala 
* **Huoltopäällikkö:** Thomas Grabmayr 
* **Puheenjohtaja:** Anton Riedlsperger 
* **Toimitusjohtaja:** Patrick Schwarz 
* **Pelaajakehitysjohtaja:** Tobias Dinhopel 
* **Joukkueenjohtaja:** Klaus Mitterer 

*Lähde: EliteProspects*

## Lähteet

## Aiheesta muualla
* Joukkueen viralliset kotisivut
Francisco da Costa Gomes

**Francisco da Costa Gomes** (lyhyesti *Costa Gomes*) (30. kesäkuuta 1914 Chaves – 31. heinäkuuta 2001 Lissabon) oli Portugalin presidentti neilikkavallankumouksen vuosina 1974–1976. Costa Gomes oli ammattisotilas, joka otti osaa jo vuoden 1961 liikehdintään puolustusministeri Botelho Monizia vastaan. Hänet erotettiin sotilasvirasta huhtikuussa 1974, kun hän kieltäytyi vannomasta uskollisuutta Marcelo Caetanon hallitukselle. Samassa kuussa, 25. huhtikuuta 1974, puhkesi neilikkavallankumous, jota johti seitsenjäseninen Asevoimien liike. Costa Gomes oli liikkeen yhtenä jäsenenä ja hän toimi kumouksen jälkeen maan asevoimien ylipäällikkönä. Syksyllä Costa Gomes nousi maan presidentiksi sen jälkeen, kun presidentti António de Spínola riitautui Asevoimien liikkeen kanssa neilikkavallankumouksen suunnasta ja erosi. 

Costa Gomes toimi presidenttinä kahden vuoden ajan. Maan ensimmäisissä presidentinvaaleissa 1976 tehtävään valittiin kenraali António Ramalho Eanes.

## Lähteet
NHL-kausi 1951–1952

**NHL-kausi 1951–1952** oli National Hockey Leaguen historian 35. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Detroit Red Wings, joka kukisti finaalisarjassa Montreal Canadiensin otteluvoitoin 4–0. Kyseessä oli Red Wingsin seurahistorian viides Stanley Cup -mestaruus.

Runkosarjan piste- ja maalipörssin sekä Art Ross Trophyn ja Hart Trophyn voitti Gordie Howe. Howe keräsi 70 ottelussa yhteensä 86 tehopistettä, joista 47 oli maaleja ja 39 syöttöpisteitä. Pudotuspelien pistepörssin ykkönen oli Howen tavoin Detroit Red Wingsia edustanut Ted Lindsay. Hän teki 8 pudotuspeliottelussa 7 tehopistettä, joista 5 oli maaleja ja 2 maaliin johtaneita syöttöjä. Parhaalle tulokkaalle myönnettävän Calder Memorial Trophyn sai Montreal Canadiensien Bernie Geoffrion, joka teki runkosarjassa 30 maalia ja antoi 24 maaliin johtanutta syöttöä. Ainoastaan Howe ja Bill Mosienko tekivät kauden aikana enemmän maaleja kuin Geoffrion.

## Runkosarja

*Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.* 

 

### Runkosarjan pistepörssi

*Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit*

## Pudotuspelit

### Pudotuspelien pistepörssi
*Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit*

## NHL-palkinnot

### Tähdistökentälliset

## Lähteet
Los Angeles Timesin pommi-isku

**Los Angeles Timesin pommi-isku** oli terroriteko yhdysvaltalaisen sanomalehden toimituksessa 1. lokakuuta 1910. Räjähdyksestä syttyi tulipalo, jossa ainakin 20 lehden työntekijää sai surmansa ja vähintään yhtä monta loukkaantui. Monet saivat pysyviä vammoja.

Tuohon aikaan *[[Los Angeles Times]]in* omistaja ja kustantaja oli Harrison Gray Otis. Hänet tunnettiin ammattiliittojen vastaisista pääkirjoituksistaan ja konservatiivisistä mielipiteistään. Pommi-isku tehtiin samaan aikaan kun kaupungissa lakkoiltiin metallialan järjestäytymisen puolesta. Pormestari palkkasi yksityisetsivän etsimään syyllisiä. Ammattiliitot kokivat toimet niihin kohdistuvana vainona. Ne palkkasivat syytetyille puolustusasianajajan.

Iskusta syytettiin veljeksiä James B. ja John J. McNamara. Oikeudenkäynti oli värikäs, syyttäjän sanottiin uhkailleen todistajia ja puolustuksen yrittäneen lahjoa tuomaria. Puolustus keskittyi pelastamaan veljekset kuolemantuomiolta, ja heidät tuomittiin vankilaan, John J. McNamara 15 vuodeksi ja James B. McNamara elinkautiseen.

## Lähteet